CELEX: 62011TN0414
Language: el
Date: 2011-07-29 00:00:00
Title: Υπόθεση T-414/11: Προσφυγή της 29ης Ιουλίου 2011 — Nutrichem Diät + Pharma κατά ΓΕΕΑ — Gervais Danone (Active)

8.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 298/20
            
         Προσφυγή της 29ης Ιουλίου 2011 — Nutrichem Diät + Pharma κατά ΓΕΕΑ — Gervais Danone (Active)
   (Υπόθεση T-414/11)
   2011/C 298/37
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: Nutrichem Diät + Pharma GmbH (Roth, Γερμανία) (εκπρόσωποι: D. Jochim και R. Egerer, Rechtsanwälte)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Compagnie Gervais Danone (Levallois Perret, Γαλλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την από 04.05.2011 απόφαση του τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) στην υπόθεση R 683/2010-1·
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: η προσφεύγουσα
   
      Σήμα προς καταχώριση: εικονιστικό σήμα που περιλαμβάνει το λεκτικό στοιχείο «Active», για προϊόντα των κλάσεων 5, 29 και 32 — αίτηση καταχωρίσεως υπ. αρ.: 3 423 316.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Compagnie Gervais Danone
   
      Αντιταχθέν σήμα ή σημείο: εθνικό λεκτικό σήμα «ACTIVIA» για προϊόντα των κλάσεων 5, 29, 30 και 32
   
      Απόφαση του τμήματος ανακοπών: Αποδοχή της ανακοπής
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι λόγοι: Παράβαση ι) του άρθρου 76 του κανονισμού 207/2009 σε συνδυασμό με τον κανόνα 50, παράγραφος 1 και τον κανόνα 19, παράγραφος 1 και 3 του κανονισμού 2868/95, καθόσον το τμήμα προσφυγών εσφαλμένως έκρινε ότι προγενέστερο σήμα εμφάνιζε μεσαίο διακριτικό χαρακτήρα, ιι) του άρθρου 8, παράγραφος 1, στοιχείο β', του κανονισμού 207/2009, καθόσον δεν υφίσταται κίνδυνος συγχύσεως μεταξύ των αντιπαρατιθέμενων σημάτων και ιιι) του άρθρου 76 του κανονισμού 207/2009, καθόσον το καθού δεν έλαβε υπόψη κατά την έκδοση της αποφάσεώς του τις ταυτόχρονες αποφάσεις του γερμανικού γραφείου ευρεσιτεχνίας και σημάτων καθώς και άλλων εθνικών αρχών που επικαλέστηκε η προσφεύγουσα.